Vraag: COVID-19: EK WIL ANDER WAARSKU
Ek was in die hospitaal met covid-19 en het baie mense om my sien sterf, oud en jonk. Party kon 'n video-oproep maak om te groet voor hulle gaan, ander nie. Ek het oor alles en almal gehuil en angsaanvalle gehad. Ek wil net hoor of jy weet hoe kan ons mense kry om meer verantwoordelik te wees, want dit maak my so moedeloos dat mense nie verstaan dat hulle volgende kan wees nie, en ek wens niemand dit toe nie. Die gesondheidswerkers is ook moeg en uitgebrand. Ek is so jammer vir hulle. Dis of mense nie wil luister nie.
Deur: V op K18 Januarie 2021 1945 keer gelees
Mense met ervaring van covid-19 en hul geliefdes moenie ophou om hul verhale te deel nie sodat dié wat uit onkunde nog nie by die protokolle hou nie, die erns van die situasie kan besef. Covid-19-voosheid het by vele ingetree omdat die boodskappe daaroor nou al so lank in die media oorgedra word en nie werklik meer ingang vind nie. Wanneer mense wat hulle ken en vertrou van hul eie ervaring vertel, kan dit ander motiveer om hul gedrag te verander.
Vra 'n paar vriende om saam met jou 'n projek aan te pak om vir die gesondheidswerkers wat jou gehelp het troospakkies te maak met 'n bederfie of twee plus noodsaaklikhede soos 'n ekstra masker, saniteerder en seep. Gebruik die geleentheid om met jou oproep om hulp ook per e-pos of WhatsApp van jou eie ervaring te vertel. Vra jou vriende om finansieel by te dra sodat jy noodsaaklikhede aanlyn vir die troospakkies kan bestel. Hou jou projek hanteerbaar sodat jy daarvoor sal kans sien.
4 Maart 2021 Jongste uitgawe
Lojaal en eerlike man
Rustige persoon wat hou van rondry, shows bywoon, redelik genoeg gekamp en 4x4 trips gedoen. Geniet om te fliek en uit te eet.
Opsoek na my beter helfte...
Christelike beginsels is vir my belangrik. Ek is vriendelik, hou daarvan om ander te help. Altyd netjies en goed versorgd en dit is vir my belangrik dat my beter helfte dieselde...